Diari Oficial de la Generalitat Valenciana


Sumari del DOGV 9902, del 26-07-2024 (2024/7593)

RESOLUCIÓ de 22 de juliol, de la Direcció General d’Indústria, per la qual es resol la convocatòria, per a l’exercici 2024, de subvencions per a donar suport a activitats no econòmiques desenvolupades per associacions empresarials que impulsen la reindustrialització de la Comunitat Valenciana, INENTI 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7593

CVE
:   OARD-H-5161-1561

Data del document
:   22-07-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * ajuda pública
    * producció industrial
    * ajuda a la indústria
    * desenvolupament industrial

Atesa la Resolució de 21 de març de 2024, de la consellera d’Innovació, Indústria, Comerç i Turisme per la qual s’efectua la convocatòria per a l’exercici 2024 de subvencions per a donar suport a activitats no econòmiques desenvolupades per associacions empresarials que impulsen la reindustrialització de la Comunitat Valenciana, INENTI 2024.

Considerant la Resolució de 5 de juny de 2024, d’esta Direcció General d’Indústria, de redistribució definitiva per sectors dels crèdits assignats estimativament en la resolució de convocatòria mencionada anteriorment.

Considerant que esta convocatòria queda sotmesa, a més, a la Llei 38/2003, de 17 de novembre, general de subvencions, i al Reial decret 887/2006, de 21 de juliol, pel qual s’aprova el seu reglament sobre el procediment per a la concessió de subvencions.

Vista la proposta de resolució de concessió d’ajudes formulada per la comissió d’avaluació, de conformitat amb el que disposa el resolc tretzé de la resolució de convocatòria esmentada.

En aplicació del que disposa l’Orde 1/2024, de 30 de gener, de la Conselleria d’Innovació, Indústria, Comerç i Turisme, per la qual s’establixen les bases reguladores per a la concessió d’ajudes per a impulsar la reindustrialització de l’economia de la Comunitat Valenciana (DOGV núm. 9781 de 05.02.2024), que en la base 26 es delega en la direcció general amb competències en matèria d’indústria la resolució de les sol·licituds de subvencions que es presenten a l’empara de la convocatòria mencioinada anteriorment, així com la inadmissió de les sol·licituds que no reunisquen els requisits necessaris o no esmenen adequadament en el termini concedit, conforme a les bases 23.2 i 24.4 de l’orde esmentada i al que establix el resolc catorzé primer de la convocatòria,

RESOLC

*Primer. Concessió i inadmissió de sol·licituds*

1. Concedir les subvencions, amb càrrec a la línia de subvenció S1461 del capítol VII, del programa 722.20, “Política industrial”, del pressupost de la Generalitat per a 2024, a les entitats sol·licitants que s’indiquen en l’annex I d’esta resolució, per les quanties d’ajuda detallades, per a les actuacions especificades en les seues memòries, conforme al gasto aprovat que indica esta resolució i al desglossament que es notificarà individualment, i amb les condicions que establix esta resolució de concessió, en la convocatòria respectiva i en les bases reguladores d’estes. Les quanties d’ajuda s’han calculat aplicant el percentatge del 70 % dels costos que siguen admesos com a subvencionables, amb un import màxim d’ajuda per sol·licitud de 100.000 euros.

2. Tindre per inadmeses les sol·licituds que es relacionen en l’annex II d’esta resolució, pels motius indicats en l’annex esmentat.

*Segon. Obligacions de les entitats beneficiàries*

1. Les entitats beneficiàries d’estes ajudes hauran de complir totes les obligacions establides en la Llei 38/2003, general de subvencions, així com en l’Orde 1/2024, de 30 de gener, de la Conselleria

d’Innovació, Indústria, Comerç i Turisme, per la qual s’establixen les bases reguladores per a la concessió d’ajudes per a impulsar la reindustrialització de l’economia de la Comunitat Valenciana.

2. Les entitats beneficiàries hauran d’elaborar el pla d’actuacions objecte de subvenció en la forma descrita en les sol·licituds i en les memòries corresponents, i de manera que es complisca la finalitat de l’ajuda, respectant el màxim possible els costos indicats en les memòries i les taules de costos i pels imports que s’hi especifiquen.

3. Si durant l’execució del pla d’actuació es produïxen circumstàncies excepcionals que en modifiquen el desenvolupament previst, la beneficiària haurà de sol·licitar electrònicament a la direcció general amb competències en matèria d’indústria l’autorització de les modificacions del projecte fins al 27 de setembre de 2024, que s’entendrà concedida en cas de no notificar-se la resolució en el termini d’un mes des de la sol·licitud.

4.  Les sol·licituds d’autorització de la modificació en cap cas podran suposar un increment en l’import de l’ajuda concedida. No s’admetrà cap modificació de l’actuació subvencionada que comprometa el fi per al qual es va concedir l’ajuda o quan, com a resultat d’esta modificació, la valoració del pla haja resultat inferior. Només per circumstàncies extraordinàries es podran admetre modificacions justificades degudament, el resultat de les quals reduïsca més del 50 % l’import del pressupost aprovat del projecte inicial.

5. Les entitats beneficiàries, en tot cas, hauran de comunicar l’obtenció concurrent d’altres subvencions o ajudes atorgades per altres administracions o ens públics per a les mateixes actuacions subvencionables, que podran donar lloc a la modificació de la resolució de concessió o, si és el cas, a la pèrdua del dret al cobrament total o parcial de la subvenció.

6. Les entitats beneficiàries, en qualsevol moment de la vigència de l’expedient, també hauran d’actualitzar la documentació presentada que haja patit alguna modificació. Especialment, hauran de comunicar altres ajudes públiques per als mateixos costos, així com els canvis en la representació, la raó social o l’adreça de correu electrònic de l’entitat quan es produïsquen. Es consideraran correctament practicades les notificacions anteriors a la data de comunicació d’estes variacions a l’Administració que s’hagen dirigit a la persona sol·licitant o representant i s’hagen comunicat a l’adreça de correu electrònic que figure en l’apartat C, “Notificacions de la sol·licitud”.

7. Totes les comunicacions anteriors es faran utilitzant el tràmit d’aportació de documentació a un expedient obert d’ajudes en la Conselleria d’Economia Sostenible, Sectors Productius, Comerç i Treball, al qual s’accedix a través de l’enllaç següent:

<http://www.gva.es/va/inicio/procedimientos?id_proc=15128>.

*Tercer. Termini de realització de les actuacions subvencionables*

Només seran subvencionables les actuacions anteriors desenvolupades entre l’1 de gener i el 29 de novembre de 2024.

*Quart. Gastos subvencionables*

1. Tindran la consideració de gastos subvencionables els que satisfacen el que establix l’article 31 de la Llei 38/2003, de 17 de novembre, general de subvencions, que han sigut pagats efectivament entre l’1 de gener i el 29 de novembre de 2024, i s’enquadren en alguna de les categories següents:

a) Col·laboracions externes: contractació de consultories, assistències tècniques, servicis professionals, servicis d’informació o difusió, i altres gastos que siguen necessaris per al desenvolupament del pla d’actuacions, sempre que no deriven d’activitats permanents o periòdiques ni estiguen relaci.onats amb els gastos de funcionament habitual de les entitats. Els costos vinculats al lloguer no permanent d’espais, així com a l’organització de fires i congressos a les ciutats d’Alacant i València, no seran subvencionables, a excepció dels realitzats en els espais firals de les empreses públiques de la Generalitat, Fira València i Fira Alacant.

En el cas de contractació de persones, entitats o empreses que formen part de l’entitat sol·licitant, estiguen associades a esta o tenen càrrecs en els seus òrgans de representació, gerència o direcció, així com les que hi tinguen relació professional, laboral o familiar, només s’admetran amb la presentació prèvia, a l’empresa auditora, d’almenys 2 ofertes alternatives junt amb una declaració responsable, en què es detallen els motius econòmics o de qualitat que justifiquen l’elecció d’esta contractació sobre les alternatives, tot això amb independència de l’import del contracte i de la data de la contractació del servici. En estos supòsits, l’entitat o l’agrupació haurà de sol·licitar una autorització prèvia de la Direcció General d’Indústria, de conformitat amb el que establix l’article 29.7.d de la Llei general de subvencions.

b) Gastos laborals de personal propi de l’entitat destinat directament al pla d’actuació: import pagat efectivament el 29 de novembre de 2024 dels costos de personal amb contracte laboral de l’entitat en centres de la Comunitat Valenciana (retribucions brutes en nòmina i quotes de la Seguretat Social a càrrec de l’entitat), en el percentatge de temps que es justifique que es puga imputar al desenvolupament de les actuacions subvencionables. El cost de personal propi màxim subvencionable no podrà superar el 50 % del pressupost total admés com a subvencionable (gastos de col·laboracions externes, gastos de personal propi i gastos d’auditoria).

La quantitat màxima subvencionable de retribució mensual bruta en nòmina que es tindrà en compte per a calcular la subvenció és de 4.500 euros, incloent-hi la part proporcional de pagues extraordinàries i altres retribucions.

c) Gastos de l’auditoria per a l’elaboració de l’informe de revisió de la documentació justificativa de la subvenció per empresa auditora externa, inscrita en el Registre oficial d’auditors de comptes, fins a un import màxim per sol·licitud de 600 euros, sense comptar l’IVA. No obstant això, este gasto no serà subvencionable en el cas que l’entitat beneficiària estiga obligada a auditar els seus comptes anuals.

2. Són regles aplicables als conceptes de gasto subvencionable les següents:

a) Només seran subvencionables els gastos de les actuacions que beneficien directament empreses amb centre productiu a la Comunitat Valenciana. Quan les actuacions beneficien, a més, empreses amb un centre productiu fora de la Comunitat Valenciana, es considerarà com a subvencionable només el percentatge dels costos que coincidisca amb el percentatge d’empreses associades a l’entitat sol·licitant amb seu a la Comunitat Valenciana respecte del total d’empreses associades a l’entitat sol·licitant, llevat que es puga acreditar adequadament que les actuacions beneficien totalment o proporcionalment en grau més alt les empreses de la Comunitat Valenciana.

b) Els gastos subvencionables es dirigiran al desenvolupament d’activitats no econòmiques d’estes entitats o agrupacions, de manera que no suposen avantatges econòmics directes a les empreses o que puguen falsejar la lliure competència en l’àmbit europeu. No seran subvencionables els gastos que s’han repercutit en les empreses beneficiades per l’actuació subvencionable, llevat que el que repercutix siga la part dels gastos no subvencionades, i l’entitat sol·licitant haurà de presentar una declaració responsable en este sentit. La repercussió a les empreses participants en l’activitat no econòmica subvencionada, del percentatge del cost no subvencionat, no podrà suposar un benefici econòmic per a l’entitat.

c) Les subvencions seran compatibles amb altres subvencions públiques o ingressos privats per als mateixos costos subvencionables, procedents de qualsevol administració, o de qualsevol ens públic o privat, sempre que la suma total de les subvencions, ajudes, recursos o ingressos rebuts per a la mateixa finalitat no supere el cost final de l’activitat subvencionada.

d) Només es podran considerar subvencionables els gastos que, de manera indubtable, responguen a la naturalesa de l’actuació per subvencionar i resulten estrictament necessaris, amb base en la descripció de les actuacions aportades en la memòria descriptiva; no s’admeten costos com ara servici d’àpats, begudes, cafés, esmorzars, decoració, regals o similars. Se n’exclouen expressament els gastos corrents, els consums de material i subministraments, els lloguers de locals o oficines, els gastos d’inversió i, en general, tots els costos que són anualment repetitius o habituals de l’associació, especialment manteniment, actualització, millora o posicionament dels webs o les xarxes socials pròpies de l’entitat sol·licitant. Tampoc seran admissibles els costos d’assessoraments jurídics o tècnics habituals en les actuacions de l’associació, ni els costos de campanyes, accions o plans de comunicació o màrqueting de la mateixa entitat sol·licitant.

e) Els costos hauran de tindre un nivell de desglossament suficient en la memòria per a valorar-ne l’adequació a l’activitat a la qual s’associen i coincidir exactament amb les factures o costos detallats en el model normalitzat de la taula de costos estimats. Els costos inclosos en el model normalitzat de taula de costos estimats que no s’identifiquen clarament en la descripció de les actuacions de la memòria no seran admesos. Els conceptes amb un desglossament deficient podran ser considerats com a no subvencionables sense necessitat de requeriment previ d’esmena.

f) No s’acceptaran operacions amb persones o entitats vinculades a l’entitat beneficiària, entenent-se com a tals aquelles en les quals concórrega alguna de les circumstàncies indicades en el punt 2 de l’article 68 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol.

g) Quan l’import de contractació d’un servici extern supere les quanties establides en la legislació vigent de contractació per al contracte menor, l’entitat beneficiària haurà de disposar, almenys, de tres ofertes d’empreses proveïdores diferents, formulades amb caràcter previ a la contracció del compromís per a la realització del servici. L’elecció entre les ofertes presentades s’haurà de fer d’acord amb criteris d’eficiència i economia, i quan no recaiga en la proposta econòmicament més avantatjosa, s’haurà de justificar expressament l’elecció menys econòmica en una declaració responsable. No obstant això, i sense perjuí de l’excepció descrita en la lletra a, apartat 1, del resolc sèptim, no serà necessari disposar de tres ofertes diferents quan s’acredite davant de l’empresa auditora que el gasto s’ha contractat en ferm amb anterioritat a la publicació de la concessió de l’ajuda o quan, per les característiques especials del servici, es justifique en una declaració responsable que no hi ha en el mercat un nombre d’empreses suficient que el preste. Les dos declaracions responsables, si és el cas, s’hauran de presentar davant de l’empresa auditora per a ser comprovades. En cas que no s’acredite prou que es va fer la contractació en ferm prèviament a la concessió de l’ajuda, o que les característiques especials del servici fan que no hi haja almenys tres empreses que el presten, es considerarà eixe contracte íntegrament com a gasto no subvencionable.

h) En cap cas es consideraran gastos subvencionables els impostos indirectes quan siguen susceptibles de recuperació o compensació per l’entitat beneficiària.

i) Els costos subvencionats per esta convocatòria hauran d’haver sigut abonats en els terminis de pagament previstos en la normativa sectorial que li siga aplicable o, en defecte d’això, en els establits en la Llei 3/2004, de 29 de desembre, per la qual s’establixen mesures de lluita contra la morositat en les operacions comercials.

j) No es podrà subcontractar amb tercers més del 35 % de l’import de l’activitat subvencionada. Si esta subcontractació supera el 20 % de la subvenció concedida i l’import mencionat supera els 60.000 euros, el contracte s’haurà de fer per escrit, amb la sol·licitud prèvia d’autorització a la Direcció General d’Indústria, que s’entendrà concedida en cas que no es denegue esta expressament en el termini de 10 dies hàbils des de l’endemà de la presentació de la sol·licitud de l’autorització.

3. La justificació a l’empresa auditora dels costos subvencionables s’haurà de fer mitjançant la presentació de les factures o els documents comptables de valor probatori equivalent amb validesa en el tràfic jurídic mercantil o amb eficàcia administrativa i l’acreditació del pagament. L’acreditació del pagament s’haurà de fer amb la documentació següent:

a) Transferència bancària: còpia del resguard de la transferència en què figure el número de factura o, en defecte d’això, el concepte abonat i la còpia del càrrec en el compte corresponent.

b) Xecs i pagarés: còpia del xec o el pagaré firmat i còpia de l’extracte bancari del càrrec en el compte corresponent. No s’admeten xecs al portador.

c) Efectes o altres instruments mercantils com el confirming, el factoring o el descompte i l’avançament bancari sempre que el cobrament de l’empresa proveïdora estiga garantit: còpia del document o el contracte i l’acreditació del pagament a l’empresa proveïdora per l’entitat que l’haja fet.

No s’admetran pagaments en metàl·lic ni pagaments per finestreta d’entitats de crèdit. Es considerarà efectivament pagat el gasto, a l’efecte de la consideració com a subvencionable, amb la cessió del dret de cobrament de la subvenció a favor de les empreses creditores per raó del gasto realitzat. La justificació a l’empresa auditora d’esta cessió s’haurà de fer presentant-li l’original del document públic o privat en què s’instrumente la cessió del dret de cobrament de la subvenció i, en el cas que les parts actuen a través de representants, els títols d’apoderament en què es verifique la capacitat de les persones firmants de l’acord de cessió per a dur a terme este negoci jurídic. L’informe de l’empresa auditora haurà de fer constar expressament la comprovació d’esta capacitat i adjuntar-hi una còpia íntegra del document de la cessió.

4. S’admetrà la substitució de les persones treballadores indicades en la taula normalitzada de costos presentada amb la sol·licitud per unes altres que siguen personal propi de l’entitat beneficiària, així com la modificació de la imputació inicial d’hores conforme a la realitat  executada finalment, sense que en cap cas l’import d’ajuda corresponent als costos de personal propi es puga incrementar respecte de l’import subvencionable aprovat i notificat per a esta categoria de gasto. L’entitat haurà de justificar davant de l’empresa auditora el pagament de l’import total de les nòmines i la Seguretat Social a càrrec de l’entitat respecte del personal propi vinculat a les actuacions subvencionades.

5. Per a acreditar els gastos de personal propi de l’entitat, la beneficiària haurà de presentar, en la fase de justificació, a l’empresa auditora un certificat de la persona responsable de personal de l’entitat sobre la imputació d’hores per persona treballadora per a cada actuació i la seua concordança amb el compte justificatiu i la memòria tecnicoeconòmica de les actuacions corresponents. Així mateix, haurà d’acreditar el pagament de l’import total de les nòmines i la Seguretat Social a càrrec de l’entitat respecte del personal propi vinculat a les actuacions subvencionades, amb nòmines i rebuts de liquidació de cotitzacions.

*Quint. Justificació de les ajudes*

1. Les entitats beneficiàries hauran de presentar la documentació justificativa fins al 29 de novembre de 2024 mitjançant el tràmit telemàtic que es concretarà en la resolució de concessió d’ajudes, al qual s’accedix a través de l’enllaç següent:

<http://www.gva.es/va/inicio/procedimientos?id_proc=G15450>.

2. La documentació justificativa que caldrà presentar és la següent:

a) Model normalitzat de l’informe d’empresa auditora de comptes, formalitzat degudament en tots els apartats i firmat electrònicament per esta.

b) Model normalitzat de taula de costos realitzats i pagats efectivament amb motiu del pla d’actuacions subvencionat, que es considerarà com a compte justificatiu, i haurà d’estar firmat electrònicament per l’empresa beneficiària i, optativament, per l’empresa auditora de comptes.

c) Model normalitzat de memòria justificativa, en el qual es justifique el compliment dels fins i les activitats realitzades, així com el finançament dels diferents costos per qualsevol règim d'ajudes i altres costos diferenciables que formen part del mateix projecte i no siguen subvencionables, en atenció al que s'establix en l'article 30.4 de la Llei 38/2003, de 17 de novembre.

d) Només en cas que s’haja denegat expressament l’autorització a la Direcció General d’Indústria perquè obtinga de manera directa, a través de certificats electrònics, l’acreditació del compliment d’obligacions tributàries i davant de la Seguretat Social, caldrà aportar les certificacions que s’indiquen en l’apartat quint del resolc nové d’esta resolució.

3. La Direcció General d’Indústria podrà requerir la informació addicional que, en cada cas, estime necessària per a acreditar el compliment de les condicions imposades en la concessió de la subvenció.

4. Després de la revisió de la documentació justificativa i la seua esmena, si és el cas, per part de l’entitat beneficiària, la Direcció General d’Indústria reconeixerà l’obligació i proposarà el pagament de la subvenció en l’import que hi corresponga amb càrrec a la línia S1461 del programa pressupostari 722A00, capítol VII, de l’exercici 2024.

Els models normalitzats anteriors estaran disponibles a través de l’enllaç següent:

<https://portalindustria.gva.es/va/ajudes-convocatories>, apartat II, “Ajudes per a associacions empresarials industrials”.

La Direcció General d’Indústria podrà requerir la informació addicional que, en cada cas, estime necessària per a acreditar el compliment de les condicions imposades en la concessió de la subvenció.

*Sext. Minoració i reintegrament*

1. Serà procedent la minoració o la revocació de les ajudes, amb pèrdua parcial o total del dret al cobrament de la subvenció i, si és el cas, el reintegrament de les ajudes concedides, amb reemborsament de les quantitats ja percebudes i l’exigència dels interessos de demora des del moment del pagament, en els supòsits en què les entitats beneficiàries incomplisquen les obligacions i els requisits que s’establixen en esta convocatòria i en les bases reguladores, especialment en els supòsits següents:

a) Incompliment dels fins per als quals es va concedir la subvenció.

b) Nul·la o insuficient justificació de la subvenció o del compliment de les obligacions d’informació i publicitat.

c) Concessió amb posterioritat a la presentació de la sol·licitud d’altres ajudes públiques per als mateixos costos subvencionables, en el cas que se supere el total del cost de l’actuació.

d) En els casos en què concórrega alguna de les causes de reintegrament que establix l’article 37 de la Llei general de subvencions.

e) Incompliment de la normativa ambiental i social que arreplega la Llei 6/2014, de 25 de juliol, de la Generalitat, de prevenció, qualitat i control ambiental d’activitats a la Comunitat Valenciana, del Reial decret legislatiu 1/2013, de 29 de novembre, pel qual s’aprova el text refós de la Llei general de drets de les persones amb discapacitat i de la seua inclusió social, de la Llei orgànica 3/2007, de 22 de març, per a la igualtat efectiva de dones i hòmens, i de la Llei 9/2003, de 2 d’abril, per a la igualtat entre dones i hòmens.

f) Incompliment del compromís de transparència establit en el resolc dihuité, pel qual, de conformitat amb el que establix l’article 21 del Decret 118/2022, de 5 d’agost, del Consell, totes les entitats beneficiàries que perceben una subvenció per esta convocatòria, hauran d’informar d’esta, publicant en un apartat específic i d’accés permanent del seu portal web, l’import de la subvenció concedida, així com una referència genèrica de les finalitats per a les quals s’ha concedit l’ajuda; esta publicitat s’ha de mantindre durant 3 anys des de la data final de justificació.

g) El que preveu este apartat serà aplicable, igualment, de conformitat amb l’article 29.5 de la Llei 38/2003, de 17 de novembre, general de subvencions, quan els incompliments hagen sigut a causa de l’actuació dels tercers subcontractats per la persona beneficiària.

2. Quan en la fase de justificació de la subvenció, l’import total admés com a subvencionable del pla d’actuacions subvencionat arribe almenys al 50 % del pressupost aprovat inicial o el 70 % del pressupost del pla modificat amb l’autorització prèvia, la minoració es calcularà proporcionalment a la part del pla que no complix els fins, que no s’ha executat o que no s’ha justificat.

3. En cas que l’entitat beneficiària justifique en qualsevol categoria de gasto un import inferior a l’aprovat en la concessió, es reduirà l’import de l’ajuda en la quantia corresponent. No obstant això, s’admetrà la compensació entre diferents costos admesos de col·laboracions externes de la mateixa o diferents actuacions. La compensació de costos entre els gastos de col·laboracions externes i els gastos de personal només s’admetrà en la justificació si esta s’ha autoritzat prèviament per part de la Direcció General d’Indústria, amb la sol·licitud prèvia motivada degudament de l’entitat beneficiària.

4. A l’efecte del que disposen els apartats anteriors, es podrà considerar que s’ha produït un incompliment total, que comporte la revocació de la subvenció i, si és el cas, el reintegrament total de l’ajuda pagada, més els interessos de demora des del pagament de la subvenció, en els casos següents:

a) Modificació no autoritzada d’alguna de les característiques essencials del pla d’actuació aprovat.

b) Execució o justificació inferior al 50 % de l’import del pla aprovat inicial, o al 70 % del pla modificat amb l’autorització prèvia, llevat que, excepcionalment, es justifique adequadament que l’import executat i les actuacions efectivament realitzades satisfan prou els fins de la subvenció.

c) Alteració substancial de les finalitats per a les quals es va concedir la subvenció.

5. De conformitat amb el que s’establix en el resolc desseté de la convocatòria, la persona titular de la Direcció General d’Indústria acordarà la resolució per la qual s’acorde la minoració o el reintegrament de les ajudes, que haurà d’ajustar-se a les previsions contingudes en la Llei general de subvencions, el reglament de desenvolupament d’esta, i en l’article 172 de la Llei 1/2015 de, 6 de febrer, de la Generalitat, d’hisenda pública, del sector públic instrumental i de subvencions.

6. El pla de control al qual s’aculla esta convocatòria d’ajudes inclourà expressament, dins de les actuacions de comprovació material i com a part del control de qualitat, la verificació del compliment de la normativa social i ambiental i dels compromisos de transparència que s’han establit i dels compromisos assumits per la persona beneficiària.

*Sèptim. Informació i publicitat*

De conformitat amb el que establix l’article 21 del Decret 118/2022, de 5 d’agost, del Consell, s’establix com a compromís de transparència que tots els beneficiaris que perceben una subvenció per esta convocatòria n’han d’informar, publicant, en un apartat específic i d’accés permanent del seu portal web, l’import de la subvenció concedida, així com una referència genèrica de les finalitats per a les quals s’ha concedit l’ajuda. La informació s’ha de mantindre publicada en el portal web almenys durant 3 anys comptats des de la data límit de justificació de les ajudes. Igualment s’haurà d’informar del suport de la Conselleria en tot el material físic, gràfic, informàtic o audiovisual relacionat amb les actuacions subvencionades (carpetes, cartelleria, bàners en webs, notes de premsa, campanyes en xarxes socials, vídeos, pantalles enrotllables i estands, correus electrònics informatius, invitacions a participar en les actuacions, accions de difusió, informes o estudis entregables finals, etc.). El compliment d’estes obligacions de publicitat es justificarà detalladament davant de l’empresa auditora i l’incompliment total o parcial es podrà considerar com a justificació insuficient de la subvenció, amb les conseqüències jurídiques establides en el resolc desseté d’esta resolució.

Contra esta resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, un recurs de reposició davant del mateix òrgan que l’ha dictada, en el termini d’un mes a comptar de l’endemà de la publicació en el *Diari Oficial de la Generalitat Valenciana*. Igualment, podrà interposar-se directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l’endemà de la publicació en el *Diari Oficial de la Generalitat Valenciana*, de conformitat amb el que preveu l’article 46 de la Llei 29/1998, de 13 de juliol, reguladora de la jurisdicció contenciosa administrativa.

ANNEX I

*Llista d’expedients concedits*

PROGRAMA I

|  |  |  |  |  |
| --- | --- | --- | --- | --- |
| *Expedient* | *NIF* | *Entitat* | *Gastos aprovats* | *Subvenció concedida* |
| INDÚSTRIA AGROALIMENTÀRIA I BIOTECNOLOGIA | | | | |
| INENTI/2024/7 | M97217799 | ASSOC. D’EMPRESES I ENTITATS QUE CONSTITUÏXEN EL CLÚSTER BIO DE LA COMUNITAT VALENCIANA - BIOVAL | 76.623,82 € | 53.636,67 € |
| INENTI/2024/26 | P82219514 | FEDERACIÓ EMPRESARIAL D’AGROALIMENTACIÓ DE LA CV - FEDACOVA | 138.137,87 € | 96.696,51 € |
| AUTOMOCIÓ | | | | |
| INENTI/2024/20 | K84154446 | ASSOCIACIÓ VALENCIANA DE LA INDÚSTRIA D’AUTOMOCIÓ - AVIA | 123.120,85 € | 86.184,60 € |
| CERÀMICA | | | | |
| INENTI/2024/25 | E04652920 | ASSOC. ESPANYOLA DE FABRICANTS DE TAULELLS I PAVIMENTS CERÀMICS - ASCER | 20.172,02 € | 14.120,42 € |
| INENTI/2024/31 | A47149366 | ASSOCIACIÓ NACIONAL DE FABRICANTS DE FRITES I ESMALTS COLORS CERÀMICS - ANFFECC | 84.997,72 € | 59.498,40 € |
| INENTI/2024/35 | I99121576 | ASSOCIACIÓ ESPANYOLA DE TÈCNICS CERÀMICS - ATC | 85.501,59 € | 59.851,11 € |
| INENTI/2024/42 | I17446781 | ASSOCIACIÓ FABRICANT RAJOLES I TEULES CV - GREMI RAJOLERS | 141.500,00 € | 99.050,00 € |
| ÀRIDS, VIDRE I ALTRES MATERIALS DE CONSTRUCCIÓ NO METÀL·LICS | | | | |
| INENTI/2024/10 | W62260884 | ASSOCIACIÓ D’EMPRESES D’ÀRIDS DE LA COMUNITAT VALENCIANA - ARIVAL | 63.586,08 € | 44.510,26 € |
| CUIR I CALÇAT | | | | |
| INENTI/2024/30 | P86834369 | ASSOC. ESPANYOLA D’EMPRESES DE COMPONENTS PER AL CALÇAT - AEECC | 122.409,16 € | 85.686,41 € |
| INENTI/2024/33 | T57887900 | AVECAL - ASSOCIACIÓ VALENCIANA D’EMPRESARIS DEL CALÇAT | 137.083,76 € | 95.958,63 € |
| ENERGIES | | | | |
| INENTI/2024/14 | R06686015 | ASSOCIACIÓ VALENCIANA D’EMPRESES DEL SECTOR DE L’ENERGIA | 70.697,86 € | 49.488,50 € |
| INENTI/2024/39 | U64301817 | CLÚSTER DE L’ENERGIA DE LA COMUNITAT VALENCIANA | 90.585,69 € | 63.409,98 € |
| ENVASOS I EMBALATGES | | | | |
| INENTI/2024/11 | F77087601 | FEDEMCO - FEDERACIÓ ESPANYOLA DE L’ENVÀS DE FUSTA I ELS SEUS COMPONENTS | 105.623,80 € | 73.936,66 € |
| INENTI/2024/19 | W70085437 | CLÚSTER D’ENVÀS I EMBALATGE DE LA COMUNITAT VALENCIANA | 107.536,47 € | 75.275,53 € |
| JOGUET I PRODUCTES INFANTILS | | | | |
| INENTI/2024/5 | R31847993 | CLÚSTER EMPRESES INNOVADORES VALL DEL JOGUET | 21.000,18 € | 14.700,13 € |
| INENTI/2024/28 | L26126290 | ASSOCIACIÓ ESPANYOLA DE PRODUCTES PER A LA INFÀNCIA | 103.102,93 € | 72.172,05 € |
| FUSTA, MOBLES I APARELLS D’IL·LUMINACIÓ | | | | |
| INENTI/2024/8 | Z71937903 | FEDERACIÓ EMPRESARIAL DE LA FUSTA I MOBLE DE LA CV - FEVAMA | 83.221,20 € | 58.254,84 € |
| INENTI/2024/9 | O56917974 | ASSOCIACIÓ D’EMPRESARIS DE FUSTERIA I AFINS CV - ASEMAD | 45.961,83 € | 32.173,28 € |
| INENTI/2024/13 | O30995045 | ARVET - AGRUPACIÓ ESPANYOLA D’EMPRESES EXPORTADORES | 132.034,48 € | 92.424,14 € |
| INENTI/2024/15 | I43537866 | FEDERACIÓ ESPANYOLA D’ASSOCIACIONS D’INDUSTRIALS I EXPORTADORS D’IL·LUMINACIÓ DECORATIVA | 93.332,07 € | 65.332,45 € |
| MARBRE I PEDRA NATURAL | | | | |
| INENTI/2024/6 | T28058936 | MARBRE D’ALACANT ASSOCIACIÓ DE LA CV - AMA | 73.540,73 € | 51.478,51 € |
| METAL·LOMECÀNIC | | | | |
| INENTI/2024/17 | Y85127560 | AGRUPACIÓ EMPRESARIAL PER A LA INNOVACIÓ EN ELS PROCESSOS PRODUCTIUS DE METALL I AFINS DE LA COMUNITAT VALENCIANA | 57.321,85 € | 40.125,29 € |
| INENTI/2024/24 | V99587314 | FEDERACIÓ EMPRESARIAL METAL·LÚRGICA VALENCIANA | 99.983,34 € | 69.988,34 € |
| INENTI/2024/29 | M53352412 | ASSOC. ESP. DE FAB. DE MAQUINÀRIA I BÉNS D’EQUIP PER A LA INDÚSTRIA CERÀMICA | 57.930,00 € | 40.551,00 € |
| INENTI/2024/38 | H23222938 | FEDERACIÓ D’EMPRESARIS DEL METALL DE LA PROVÍNCIA D’ALACANT | 63.041,60 € | 44.129,12 € |
| PLÀSTIC | | | | |
| INENTI/2024/36 | M78967315 | ASSOCIACIÓ VALENCIANA D’EMPRESARIS DE PLÀSTICS - AVEP | 123.855,48 € | 86.698,84 € |
| PRODUCCIÓ AUDIOVISUAL I DE VIDEOJOCS | | | | |
| INENTI/2024/3 | O78125593 | ASSOCIACIÓ VALENCIANA D’EMPRESES DE MÚSICA - ASVEM | 150.600,00 € | 100.000,00 € |
| QUÍMIC | | | | |
| INENTI/2024/12 | Q99440520 | QUIMACOVA | 109.695,01 € | 76.786,51 € |
| INENTI/2024/23 | N41341162 | ASSOCIACIÓ QUIMELTIA CV | 89.932,04 € | 62.952,43 € |
| INENTI/2024/40 | R91753179 | ASSOCIACIÓ DE FABRICANTS PIROTÈCNICS DE LA COMUNITAT VALENCIANA | 61.327,00 € | 42.928,90 € |
| TÈXTIL | | | | |
| INENTI/2024/2 | X29512410 | UNIFAM | 66.693,75 € | 46.685,62 € |
| INENTI/2024/34 | M95067278 | ASSOCIACIÓ D’EMPRESARIS TÈXTILS DE LA COMUNITAT VALENCIANA | 132.146,88 € | 92.502,82 € |
| INENTI/2024/41 | O49704055 | ATEVAL VALL D’ALBAIDA | 30.650,26 € | 21.455,18 € |

  

PROGRAMA II

|  |  |  |  |  |
| --- | --- | --- | --- | --- |
| *Expedient* | *NIF* | *Entitat* | *Gastos aprovats* | *Subvenció concedida* |
| INENTI/2024/4 | J01170213 | ASSOCIACIÓ DE PARCS I POLÍGONS INDUSTRIALS | 14.751,75 € | 10.326,23 € |
| INENTI/2024/16 | T81079550 | ASSOCIACIÓ EMPRESARIAL D’ALZIRA | 30.752,69 € | 21.526,88 € |
| INENTI/2024/18 | S08359576 | CONFEDERACIÓ EMPRESARIAL DE LA VALL D’ALBAIDA | 54.299,87 € | 38.009,91 € |
| INENTI/2024/21 | I33095552 | ASSOCIACIÓ D’EMPRESARIS DEL CAMP DE MORVEDRE - ASECAM | 51.645,22 € | 36.151,65 € |
| INENTI/2024/22 | M83139559 | AGRUPACIÓ EMPRESARIAL D’ALGEMESÍ - EMPAL | 18.057,26 € | 12.640,08 € |
| INENTI/2024/27 | Z30683100 | ASSOCIACIÓ D’EMPRESARIS D’IBI | 118.824,30 € | 83.177,01 € |
| INENTI/2024/32 | F80427915 | AGRUPACIÓ COMARCAL D’EMPRESARIS | 109.597,90 € | 76.718,53 € |
| INENTI/2024/44 | W44483833 | FEDERACIÓ EMPRESARIAL DE L’ALCOIÀ - EL COMTAT | 46.827,44 € | 32.779,21 € |

  

ANNEX II

*Llista d’expedients inadmesos*

|  |  |  |  |
| --- | --- | --- | --- |
| *Expedient* | *NIF* | *Entitat* | *Motius d’inadmissió* |
| INENTI/2024/1 | L67684082 | CLÚSTER D’INNOVACIÓ AGROALIMENTÀRIA DE LA COMUNITAT VALENCIANA | No acreditar la vinculació directa de l’entitat i la del projecte d’actuació amb algun dels sectors objecte de la convocatòria d’acord amb el resolc tercer de la convocatòria d’ajudes, ja que no s’agrupen majoritàriament fabricants, sinó comercialitzadores. |
| INENTI/2024/37 | Z34708188 | ASSOCIACIÓ PROVINCIAL D’INSTAL·LADORS ELÈCTRICS I ACTIVITATS SIMILARS | No acreditar la vinculació directa de l’entitat i la del projecte d’actuació amb algun dels sectors objecte de la convocatòria d’acord amb el resolc tercer de la convocatòria d’ajudes, per no agrupar fabricadors, sinó només instal·ladors que presten servicis; no aportar certificat, emés amb una antelació màxima a la sol·licitud de subvenció d’un mes, que acredite la situació de l’entitat i la vigència de la seua inscripció en el registre corresponent. |
| INENTI/2024/43 | G02856093 | ASSOCIACIÓ VALENCIANA DEL VEHICLE ELÈCTRIC | No acreditar la vinculació directa de l’entitat i la del projecte d’actuació amb algun dels sectors objecte de la convocatòria d’acord amb el resolc tercer de la convocatòria d’ajudes, per no agrupar fabricants, sinó només comercialitzadores. |

  
  

València, 22 de juliol de 2024

(p. s., R 23.04.2024)

Manuel Argüelles Linares

Director general d'Energia i Mines